
VENONTA TRIUMFMARŜO DE LA EVANGELIO ? 


Firmkredaj kristanoj povas elkore sopiri al 
tutmonda spirita revigliĝo antaŭ ol revenos la 
Kristo 1 . Estus ankaŭ io grandioza, kaj decas 
preĝadi por tiu celo. Nur la Spirito de Kristo ja 
kapablas realigi ĝin. Je tio ni pensas kaj pri 
reardiĝo de la eklezioj mem kaj pri amasa 
(re)konvertiĝo de la mondo entute. 

Demando tamen restas ĉu ni disponas ĉi- 
koncerne klarajn promesojn en la Biblio? 
Sendube la pri-misia ordono validas daŭre kaj 
Dio zorgos ke tiu klopodado produktos fruktojn 
siatempe, laŭ Gia 2 plano. Dum ni lamentas pri 
gravaj malkristaniĝo kaj malkredemo en la 
‘okcidenta’ mondo, pluraj afrikaj landoj 
ekzemple demonstras mirigan disfloron de 
Kristanismo. Ni scias pri speciala graco tiurilate 
eĉ en komunismaj landoj. 

Kiom koncernas la ĝeneredan kadron de tiu 
fenomeno, ni tamen devas pensi ankaŭ pri io 
alia. La Nova Testamento antaŭdiras unuafaze 
kreskantan apostatiĝon, kaj al tiu disvolviĝo, 
klare perceptebla en nia propra epoko, ni devas 
do fari atenton. Multaj delogantoj delogos 
multajn fidelulojn; emfazo kuŝiĝas eĉ sur 
unuopuloj kiuj "persistos ĝis la fino” 
(Mat.24:13). 

La Mesio do ne deklaris ke, proksimiĝe al Lia 
reveno, la tuta mondo estus por Li varbita. Sed 
ja la Bona Mesaĝo pri la venonta Regno estos 
predikita tra la tuta mondo. Emfazo sekve 
troviĝas sur la misiista tasko. Ni do faru kio 
eblas en la cirkonstancoj, klopodante revenigi la 
devojiĝintojn de niaj iame kristanigitaj nacioj. 
Jen tiel la evancjeliizo*. 

Ŝajnas al mi, ke ankaŭ en tiu rilato ni devas 
kompreni la “signojn de la tempoj”. Ju pli 
proksimiĝas la Fino, des pli rigidiĝos la 
respektivaj sintenoj. Jam stariĝis la decidoj kaj 
plu ne okazos grandaj oficialaj ŝanĝiĝoj. A1 tio 
verŝajne montras la finparto de la Apokalipso: 
“La tempo estas proksima. La maljustulo estu 


ankoraŭ (pli) maljusta, kaj la malpurulo estu 
ankoraŭ (pli) malpura; kaj la justulo faru 
ankoraŭ (pli) juston, kaj la sanktulo ankoraŭ (pli) 
sanktiĝu” (Mat.25:32). 

Tiujn ĉi indikojn ni zorge primeditu. La tuta 
homhistoriko* estas gractempo, sed ja ne ĉiuj 
epokoj samas. Estas evoluo, ankaŭ en pekemo 
kaj malfideleco, en individuoj same kiel en la 
socio. Nia nuna mondo ekzemple plu ne estas 
tiu de la apostoloj. Grandaj partoj de la homaro 
jam aŭdis la Evangelion, sed ili ĝin forrifuzis. Tio 
ne igas nin senlaboraj, sed tamen kundecidas 
pri la ĝenerala ‘tono’, pri la ‘koloro’ de nia 
mesaĝo. Se, laŭ la paroloj de Jesuo mem, la 
estonteco estos kiel en la tagoj de Noah 
(Mat. 24:37), tiukaze aperas motivo por la 
demando ĉu tiu ĉi “predikanto de justeco 
(2Petr.2:5) kiun “kondamnis" la mondo 
(Hebr.ll:7), ne servu al ni kiel modelo? La 
toleremo de Dio, kvankam grandega, ne estas 
senlima. Povus ekesti situacio en kiu iu profeto 
Jona laŭ Dia ordono proklamus sole ke la 
urboŝtato Ninive pereos post kvardek tagoj 
(Jona 3:4). Jen ne miskomprenebla juĝverdikto; 
laŭ multies opinio eble tro sennuanca mesaĝo. 
Sed tamen ne aliel la tasko, delegita de Dio. Kaj 
vidu — ĝuste tia severa prediko trafis celon! 

Similokaze, ankaŭ niaj misiistaj laboroj gardu sin 
kontraŭ unuflankeco. Ni staras antaŭ la fakto, 
ke granda plimulto de la homoj montras neniun 
ajn intereson por komuniko pri la grandioza Dia 
Amo. En tia etoso necesas pli forte ol iam 
antaŭe akompanigi ĝin de proklamo, pri Dia 
Justeco kontraŭ ĉiuj kiuj rifuzas submetiĝi al la 
venonta Universa Reĝo. 

Ni ne scias precize kiun horon indikas la horloĝo 
de Dio, sed ni estu certaj ke la Sinjoro konstante 
aktivas en Sia mondo ĝis atingo de ĝia kulmino. 
Neniam ni trafas en absolutan vakuon. La Kristo 
starigis netan ligon inter proklamado de la 
“Evangelio de la Regno” kaj — la Fino 






















(Mat.24:14). Jen granda tasko por Lia 
komunumo. Amasan (re)konvertiĝon Li ne 
promesis (kiom ajn ni tion aspiregus). Sed la 
Reĝa Mesaĝo nepre okazos kiel atestaĵo por 
ĉiuj popoloj, neeviteble postulante de ili aŭ 
akcepton aŭ malakcepton. 

Ni do ne malesperu, kiam la reago montriĝos 
plejparte negativa. Ankaŭ tio estas antaŭdirita. 
Ni nur memoru ke la rezulto estos ĉiel duflanka: 
tiu kiu kredos kaj baptiĝos estos savita. Sed 
tiu kiu ne kredos, estos kondamnita, damnita 
(Mark, 16:16). La semanto laboras en servo de la 
Cielo kaj nur ĉi-lasta determinos grandecon de 
la rikolto. 

[J.C. Maris en Visie, program-periodaĵo de la Nederlanda 
Evangelia Radio EO. Decembro 1981) 


1. Ankaŭ en la sino de la hodiaŭtempa Ĥarisma Movado (Pentekost- 
ismo). kiu montras ardan refloradon de kristana religiamo, suJb 
flago de la Sankta Spirito, oni ne malofte aŭdas profetajn voĉojn ke 
la reviviĝo konsistigas nuran preparon al baldaŭ venonta 
tutmonda pogromego, enkonduke al Reveno de Jesuo. 

2. Gi - Pronomo sen seksa specifo, sed rilatanta al vera personeco, 
do ne al besto aŭ objekto. Sekve plej konvena al Dio, Kiu estas nek 
viro nek virino... 


Benita estas la monalio, kiu agnoskas ĉiujn homojn kieldion 
post Dio. - Benita estas la monaiio, kiu konsideras ĉies 
savon kaj progreson per granda ĝojo, kvazaŭ temus pri li 
mem. - Monafio estas tiu kiu (korpe) apartigis sin de ĉiuj 
kaj (spirite) restas ligita al ĉiuj. 

Evagrius el Pontus (345-399 PD) 


SENTENCO DE LA MOVADO SEN NOMO 



Vere kristana vivo estas ne la plej komforta 
kaj plej rekompenca , sed la plej malfacila , 
plej malkomforta , plej postulema vivo. 

Romano Guardini 


En kaverno preĝis ermito... 


En kaverno de 1'intermontejo, 
alte super $andan, 

!a vilaĝeto apud Ramba-rivero, 
preĝadis ermito. 

Liaj humilaj preĝoj transkupo/is 
kampojn kaj vojetojn, 
arbarojn kaj herbejojn, 
bestojn kaj plantojn, 
domojn kaj homojn, 
de $andan, /a vilaĝeto. 

Ekflamoj kaj ventpuŝoj, 

sortobatoj kaj doloroj, 

vane kaptatakis, 

ĉar neskueb/e sterniĝis, 

trankvileco sur /a va/on, 

paco kaj feliĉo en vilaĝanaj koroj. 

Viroj supreniris al la kaverno, 
deponis saketojn kun rizo 
en la malnovan lignan teleron, 
aŭ ŝovis molvarman fornokukon 
sur la platan manĝoŝtonon. 

Virinoj alportis ternuksojn 
aŭ amandojn kaj granatojn; 
foje eĉ maturan kukurbon, 
oferdone 

ĝis l'enirejo de la roka loĝejo. 

Junuloj ma/estime grumblis: 

"Parazito! Profitemulo!" aŭ 
"Malsaĝaj homoj! Blindaj sk/avoj!" 
Maljunuloj rakontis ĉe vespera fajro: 

"l.ia barbo jam estis tute blanka kaj Ionga, 
kiam mia patro kun sia fianĉino 
ekirispeti Lian benon". 


Sed iun aŭroron, 
ĉe l'unua sunradio, 

/a fervora porpreĝanto 
kviete pasis e/ ĉi-mondo. 

Lian to/kovritan korpon, 
malgrasegan, eluzitan, 
respektsolene oni forbruligis. 

La griza cindro, leĝera en la vento, 
transf/ugis kampojn kaj vojetojn, 
arbarojn kaj herbejojn, 
bestojn kaj plantojn, 
domojn kaj homojn, 
de Sandan, la vilaĝeto. 

Ŝajne sen perturbo 

tempo fluis kaj forkuris, 

kaj vakadis la kaverno de I'intermontejo, 

a/te super Sandan, la vilaĝeto. 

Kaj iome post iome. 

avido kaj ĝuemo, 

ambicio kaj aroganto, 

fadenojn ŝpinis en /a koroj kaj mensoj 

de junularo, de oldu/aro. 

Kaj jen ekf/amis 

malakordo kaj envio, 

ma/amo kaj venĝemo, 

en kortoj kaj stratetoj 

en domoj kaj kabanoj, 

de ta vilaĝeto apud Ramba-rivero. 

Virojn oni mortebatis, 
knabinojn seksperfortis, 
havaĵojn incendiis, 
bebojn komercadis. 


Gis en iu noktofino, 
neniu scias de kie aŭ pro kio, 
junviro paŝis laŭ la vojo 
kondukanta 

al kaverno de I'intermontejo. 

Lia meditema rigardo transkupo/is 
kampojn kaj vojetojn, 
arbarojn kaj herbejojn, 
bestojn kaj plantojn, 
domojn kaj homojn, 
de $andan, la vilaĝeto. 

Li eniris en la rokan ejon 

kaj eksidissur la foruzitan Ŝtonon, 

en l'ora brilo de nova aŭroro. 

Kie/ nevidebla printempa blovo, 
kiel instigo al burĝonoj, 
descende stemiĝis 
trankvileco sur la va/on, 
paco kaj feliĉo en vilaĝanaj koroj. 

Ja ree, 

en kaverno de I' intermontejo, 
alte super Sandan, 

/a vilaĝeto apud Ramba-rivero, 
preĝadis ermito... 

(Laŭ hinda originalo. Traduke transprenita el 
Pinksternieuvvs - Pentekostaj Novajoj — 
1980/29). 













La signifo de ‘paleolito’ kaj ‘paleolitiko’ en la 
nuntempa terminologio de la prahistorio 

En artikolo aperinta en n-ro 7 de Lumturo (aŭgusto 1981) 
troviĝas la vorto ‘paleolita’ en tiu ĉi kunteksto: <4 ... lia spi- 
rito vagadis ĝis eĉ paleolitaj epokoj...”. ‘Paleolita’, kiu 
ankoraŭ ne estas registrita en Plena Ilustrita Vortaro 
(PIV), estas glosita jene en Lumturo : 

paleolita — PIV: paleolitiko. Koncerne al tre primitiva pra- 
epoko de la homa historiko, en kiu uzatis ŝtonaj iloj. 

Fakte, la vortformo ‘paleolitiko' en PIV estas pli ĝusta laŭ 
internacia vidpunkto, ĉar ĝi similas al termino uzata de 
prahistoriistoj parolantaj plej diversajn lingvojn. Ĝi de- 
venas de la helenaj vortoj palaios (antikva), kaj lithos 
(ŝtono). La rimarko pri -ik en PIV (p. 414) indikas, ke 
“ĝi troviĝas kiel pseŭdosufikso en la nomoj de la prahisto- 
riaj epokoj, karakterizitaj per sia aparta tekniko de ŝton- 
prilaborado... ,, Surbaze de tiu analizo, estas eble for- 
preni la pseŭdosufikson -ik por ricevi la vorton ‘paleoli- 
to\ Tiu evidente ne estas la nomo de epoko, kaj pro tio la 
uzo de la adjektiva formo ‘paleolita' en Lumturo estas 
erara. Kion, do, povas signifi ‘paleolito'? Fakuloj uzas 
tiun vorton en ĝiaj etnolingvaj formoj por nomi ĝenerale 
ĉiujn ŝtonajn ilojn, karakterizajn de la unua epoko de la 
kultura historio de la homo. Inter la paleolitoj estas plu- 
raj facile identigeblaj tipoj, kiuj havas siajn proprajn no- 
mojn: bifacoj, gravuriloj, skrapiloj, lanc- 
pintoj, k.s. 

Simile, ‘neolito’ estas uzata por ŝtonaj artefaktoj faritaj de 
la homo dum la neolitiko, la dua granda kulturepoko de la 
homa historio. Kelkajn jarmilojn poste, floris kulturoj, 
kiuj faris monumentojn kaj konstruelementojn el enor- 
maj ŝtonoj aŭ megalitoj. Tiuj ĉi donis sian nomon al la 
megalitikaj kulturmanifestiĝoj dum la kupro- kaj bronz- 
epokoj. Ankoraŭ unu ekzemplo estas ‘eolitiko’, registrita 
en PIV: “prahistoria periodo, antaŭa al la paleolitiko.” 
En tiu vortaro, tamen, mankas ‘eolito’, ŝtona artefakto 
supozeble farita de a homo dum la terciaro. (Hodiaŭ ar- 
keologoj jam ne akceptas la ekziston de eolitoj; sekve de 
tio t eolitiko , estas eksmodiĝinta termino.) Ne ĉiuj vortoj 
en Esperanto, finiĝantaj per -lito aŭ -litiko estas anali- 
zeblaj aŭ pluformeblaj kiel la ĉi-supraj ekzemploj. ‘Mezo- 
litiko’ estas la nomo de la transira epoko troviĝanta inter 
la paleolitiko kaj la neolitiko, sed ne ekzistas artefaktoj 
nomataj ‘mezolitoj’. Unu el la tiutempaj artefakt-tipoj 
estas Ia *mikrolito\ tiel nomata pro ties relative mal- 
grandaj dimensioj; tamen, ne estis tempodivido konata 
kiel la ‘mikrolitiko’. La antaŭesperanta aŭ internacia sci- 
enca radiko -lit estas rekonebla ankaŭ en tiuj ĉi Esperan- 
taj vortoj: ‘monolito, aerolito, oolito, koprolito\ 

Estas evidente, ke la vorto ‘paleolita’ estas misuzita en 
Lumturo. Ĝia sola akceptebla difino estas: “Rilatanta al 
ŝtonaj artefaktoj de la paleolitiko.” La dua grava eraro en la 
citita gloso estas la difino de tiu kultura epoko; ankaŭ ĝi 
estas eksmoda. Nuntempe prahistoriistoj kaj arkeologoj 
ne uzas kiel bazan kriterion Ia ŝtonprilaboran teknologion 
de la homo dum diversaj stadioj de lia kultura evoluo. 
Multe pli signifplenaj estas la ekonomiaj trajtoj. Do, re- 
viziita difino tekstas jene: 

paleolitiko — la unua prahistoria kulturepoko, kies fun- 
damenta karakterizajo estas la akirado de nutrajo per la 
ĉasado, fiŝado kaj kolektado de sovaĝplantoj; ĝiaj ĉefaj 
teknologiaj trajtoj estas la farado de ŝtonaj iloj per la 
tekniko de splitado, kaj la prilaboro de artefaktoj el osto, 
branĉkorno kaj plej probable ankaŭ el ligno. 


Konklude, estas substrekende, ke sur la tereno de la pra- 
historio kaj arkeologio, la formoj de fakterminoj en 
Esperanto devas akordi kun internaciaj normoj, kaj iliaj 
signifoj devas speguli la ĝisdatan staton de la scienco. 

Bernard Golden 


RESPONDO DE LA REDAKTISTO 

Greklatinaj (sciencaj) terminoj konsistigas kvazaŭ fremdkorpon en 
nia intemacia planlingvo, kiu fakto estas des pli ĉagrena ĉar ilia 
nombro multoble superas la tutan fundamentan vortaron, kaj ĉar ni 
nepre ne povas ilin malhavi. La sola ‘solvo' kiun postlasis al ni la 
Majstro, por trakti tiun monstran amasegon, estas lia fifama 15 a 
regulo, kiu konsistigas en realo nur tute ĝeneralan principon, al- 
strebindan idealon, sed neniel precizan regulon — kompare al la 
ceteraj gramatikaj reguloj de Esperanto. Sekve de tiu malklara 
situacio, oni estas devigata malfermi la pordon al kapricaj estiĝoj, ai 
zigzaga 'tradicio', do al tute naturalisma evoluo — kiu akre pekas 
kontraŭ la tiel racie strukturisma koncepto de nia intemacia lingvo. 

En «Lumturo» mi provas strikte normigi tiun Raosan situacion, aplik- 
ante la bazan metodon mem de Esperanto, nome determinante tute 
Gksformajn radikojn kaj afiksojn, kiuj poste estu same facile kaj 
regule kunmeteblaj kiel estas niaj kutimaj fundamentaj vortoj. Bona 
perceptanto rimarkus, ke tio estas nenio alia ol konsekvenca kaj 
ĝisfina suriro de la vojo, kiun PIV mem heziteme kaj malcerte 
montras per siaj “pseŭdo-afiksoj" kaj “sciencaj radikoj" — jam ne 
kapablante eviti la vastegan fgLksciencan nomenklatur-aron de 
greklatina deveno. 

Mia 'ekstravaganco' do fakte ne konfliktas kun la Fundamento, sed 
sole kun la uzadaj kutimoj, alidire kun la tropostulema 
premado de naciaj lingvoj. Esperanto kuraĝu memstare formi 
siajn sciencajn terminojn laŭ la propra, admirinde pli harmonia rimed- 
aro, kaj ne lasu sklavigi sin de hazardaj miskunmetaĵoj. 

Kompreneble, tio ne necese signifas ke ĉiuj terminoj en tiu ĉi 
periodaĵo estas el faka starpunkto ĝuste formitaj aŭ iliaj difinoj 
ĝuste formulitaj! Pro tio, mi ege bonvenigas teknikajn komentojn kia 
la supra, fare de kompetentuloj, kaj mi do sincere dankas al s-ano 
Golden. Tiaj ĝustigoj kaj aldonoj ebligos al mi perfektigi la inter- 
disciplinan terminaron aplikatan en «Lumturo" 



SCIENCISTOJ KONTRAŬ RASISMO 

[Dudeko da eminentaj sciencistoj, el multaj dis- 
ciplinoj, estis en 1981 kunvokitaj de UNESCO por 
konferenco pri la teorioj, ofte propagandataj kon- 
cerne superecon aŭ malsuperecon de iuj homrasoj 
kompare al aliaj. Fine de sia plurtaga interkon- 
siliĝo, ili faris la sekvan resumon de principoj, fam- 
iĝintan kiel «La Alvoko de Ateno».] 

1. Freŝdataj malkovroj en antropologiko* kon- 
firmas bazan unuecon de la homa specio. 

2. La geografika* distribuiĝo de la homa spe- 
cio ja kontribuis al estiĝo de rasaj diferencoj, 
sed neniel malpliigas ĝian esencan unuecon 
biologikan*. 

3. Ĉiuj provoj, entreprenitaj por havigi objek- 
tivan signifon al la koncepto «raso», apogiĝas 
sur katalogado laŭ eksteraj trajtoj; t.e. ne laŭ 
videblaj korpaj proprecoj, sed laŭ la heredaj 
faktoroj [genoj] kiuj ĝuste rezultigas tiujn pro- 
precojn. 





4. Tiuj ĉi faktoroj povas esti esplorataj per 
modernaj biologikaj* teknikoj. Kaj el tiu ĉi 
esplorado montriĝis multe pli granda genetika 
diverseco, ol oni ĝis nun supozis. 

5. Montriĝis, ke la diferenco inter heredaj fak- 
toroj de du personoj el la sama popolgrupo 
povas esti pli granda ol la diferencoj inter la 
meznombro da heredaj faktoroj de du malsa- 
maj popolgrupoj. Tiu grava fakto malebligas 
atingi senantaŭjuĝan kaj porĉiaman priskribon 
de la diversaj homaj rasoj. Eĉ la vorto «raso» 
mem perdas pro ĝi multe el sia biologika 
signifo. 

6. Cetere: Kiaj ajn estu la biologikaj* diferen- 
coj inter gentoj, por fari validan rangordon inter 
tiuj ĉi, la diferencoj neniam sufiĉos, ĉar la here- 
daj faktoroj de neniu homa grupo estas fiksaj, 
sed daŭre restas ŝanĝiĝemaj. Neniukaze oni 
estas do en rajto establi rangordon inter pli aŭ 
malpli bona, surbaze de tiuj diferencoj. 

7. La nombro da eblaj kombinaĵoj inter here- 
daj faktoroj estas en praktiko senfina kaj ĉiu 
homa individuo tiele posedas vere unikan kom- 
binaĵon de tiuj faktoroj. 

8. La homaro disvolvis kulturmodelojn, per ki- 
uj ĝi kapablas adaptiĝi al plej diversaj cirkon- 
stancoj de la vivmedio, povante eĉ modifi tiujn 
laŭ siaj bezonoj. 

9. Ĝuste tiuj kulturmodeloj faras la homon 
kiel specion unika. Sekve, ĉiu ekspliko de la ho- 
ma kondutaro, kiu ripozus sole sur ekzamen- 
ado de bestgregaj kondutoj, estas science sen- 
valora. Plie: oni trovis neniun objektivan 
grundon por ekspliki diferencojn en grupa kon- 
dutaro laŭ diferencoj en la heredaj faktoroj 
biologikaj. 

10. Sendube plej frapa eco de la homo estas 
gia* intelekto. Iuj sciencaj disciplinoj ellaboris 
eĉ teknikojn por mezuri ties aktivecon. 

11. Jenaj teknikoj utilas tamen nur por povi 
kompari individuojn interne de sama popol- 
grupo, sed laŭdifine ne povas servi por kompari 
unu grupon al alia. 

12. Prijuĝo de valoroj rilate intelektajn ka- 
pablojn de gentoj, kiu apogiĝus sur tiuj tekni- 
koj, sekve estas senbaza. 

13. Biologikaj* kaj kulturaj faktoroj interinfluas 
en tiel kompleksega maniero, ke fiaskas ĉiu 
provo por nete distingi inter ennaskitaj kaj kul- 
ture akiritaj trajtoj aŭ por mezuri iliajn respekti- 
vajn valorojn. 

14. Estas ne akcepteble kaj science ne pravig- 
eble utiligi la rezultatojn de psikologiaj ekza- 
menoj ĝenerale, kaj tiujn de la inteligentec- 
kvociento (IQ) speciale, por ekskludi aŭ diskri- 
mini homojn pro ilia rasaparteno. 

15. La sociaj sciencoj ne donas firman apogon 
al la kredo ke rasismo estas formo de grup- 
konduto, kiu neeviteble aperas kiam super- 
regas tiu aŭ alia intersocia rilato. Kontraŭe, la 


paca apudekzistado de pluraj rasoj kaj kulturoj, 
trovebla en pli ol unu miksita lando, estas ebla 
kaj la plej fehĉa formo de reciproka pliriĉigado 
inter popoloj. 

16. La rasismo, kiu manifestiĝas en diversaj 
formoj, estas en realo multaspekta fenomeno, 
kie kunludas tuta gamuto 3 da ekonomikaj*, 
politikaj, historikaj*, kulturaj, sociaj, kaj psiko- 
logikaj* faktoroj. Vere efika lukto kontraŭ ras- 
ismo konsekvence devas direkti sin al ĉiuj tiuj 
faktoroj. 

17. Rasisma doktrino estas kutime utiligata de 
iuj grupoj, kiel preteksto por estabh aŭ fortigi 
ilian pohtikan aŭ ekonomikan* potencon. Plej 
tragediaj formoj de tia manipulado estas ekzil- 
ado kaj masakrado. 

18. En iuj kazoj rasismo manifestiĝas per mal- 
agnosko de la historiko de koncerna popolo, aŭ 
per malestimo por ties kontribuo en la progreso 
de la homaro. 

19. Statistikaĵoj, kiuj utilas por prilumi aliajn 
sociajn aŭ ekonomikajn* demandojn, povas es- 
ti ankaŭ misutihgataj por ekskludi iujn hom- 
grupojn aŭ por teni ihn marĝene de la normala 
vivo. Aplikado de kvantumoj, partopren-sojloj, 
nombrohmoj k.s. laŭ gento aŭ raso, en la instru- 
ada sistemo, estas nepre kondamnenda, kiam 
ĝi atencas la bazprincipojn de la homrajtoj. Ma- 
le, oni povas apliki jurajn rimedojn por kom- 
pensi la maljustaĵojn faritajn al depuŝataj 
grupoj. 

20. Tiuj, kiuj ĉi-rilate havas sciencan okupon, 
portas aparte gravan respondecon vide al la so- 
cia estonteco de siaj samtempuloj. Kie temas 
pri rasismo, iha respondeco starigas devigon je 
pohtika kaj morala tendar-elekto. Scienca 
esplorado, precipe sur la terenoj de antropo- 
logiko* kaj sociologiko*, devas ĉiam okazi kun 
respekto por la natura homa digno. 

21. La ekkono, ke tiu aŭ aha apliko de scienca 
disciplino kuntrenas danĝerojn por la homaro, 
ne signifas, ke oni devas forigi tiun sciencon, 
sed jes ke oni devas eduki la ĝeneralan publi- 
kon al vere scienca sinteno, al mensostato ne 
baziĝanta sur muntado de ‘certecoj’, sed sur 
fajnigo de la kritika sento kaj sur senĉesa re- 
kontrolado de ĉiuj rigidiĝintaj doktrinoj. Lukt- 
ado kontraŭ rasismo en ĉiuj ĝiaj formoj tiele 
postulas vastan aliĝon de la sciencistaro por re- 
aligi tian mensostaton. La modernaj instruadaj 
rimedoj kaj medioj povas efike helpi en tio. 

22. Tial estas necese ke la scienculoj, kian ajn 
malsaman opinion ih povas havi pri aliaj temoj, 
kune strebu, rilate gentajn diferencojn, al tia 
objektiveco, ke neniu ankoraŭ kapablos misuzi 
iliajn esplorojn kaj konkludojn kiel deirpunkton 
por falsigoj kaj interpretoj malutilaj al la hom- 
aro entute. 


3. gamuto* — Anstataŭ PIV: gamo, por liberigi la vojon al 
sciencaj terminoj kun la normradiko gam • (edziĝ’); ekz. 
en gamopetala, fanerogamo, heterogama,... 




